Damwal gee mee in RustenburgDie Paardekraal-damwal in Rustenburg het Dinsdag meegegee. (Foto: Facebook / Office of the Executive Mayor of Rustenburg Local Municipality) Die Paardekraal-damwal in Rustenburg het Dinsdag weens aanhoudende reën meegegee. Die Rustenburg- plaaslike munispaliteit het inwoners, voetgangers en motoriste gewaarsku om uiters versigtig te wees. “Inwoners word versoek om nie brûe oor te steek nie aangesien water bo-oor vloei, wat dit gevaarlik maak,” het Thapelo Matebesi, woordvoerder van die munisipaliteit in ŉ verklaring gesê. Die Paardekraal-damwal in Rustenburg het Dinsdag meegegee. (Foto: Facebook / Office of the Executive Mayor of Rustenburg Local Municipality) “Die Rustenburg- plaaslike munisipaliteit se rampbestuurspan is na die toneel ontbied.” Die gebiede wat direk deur die voorval geraak word, is Mfidikwe, Paardekraal, Sunrise Park, Popo Molefe en Boitekong. Intussen hou die munisipaliteit die watervlakke van verskeie brûe, insluitend Manuka en Ben Marais, fyn dop.